text: মোহাম্মদ জিয়াউদ্দিন একজন বাংলাদেশী কূটনৈতিক। বর্তমানে তিনি মার্কিন যুক্তরাষ্ট্রে বাংলাদেশের রাষ্ট্রদূত হিসেবে দায়িত্ব পালন করছেন।
  
  প্রাথমিক জীবন ও শিক্ষা 
  মোহাম্মদ জিয়াউদ্দিনের পিতার নাম মোহাম্মদ আসিরুদ্দিন এবং মাতার নাম শামসুন নাহার। জিয়াউদ্দিন মাধ্যমিক শিক্ষা সমাপ্ত করেন ঢাকার সেইন্ট গ্রেগরী উচ্চ বিদ্যালয়ে (১৯৬২)। তারপর তিনি উচ্চ মাধ্যমিক শিক্ষার জন্য নটর ডেম কলেজে মানবিক বিভাগে ভর্তি হন। সেখান থেকে ১৯৬৪ সালে এইচএসসি পাশ করে তিনি ঢাকা বিশ্ববিদ্যালয়ে ভর্তি হন এবং সেখান থেকে ১৯৬৭ সালে ইংরেজি সাহিত্যে স্নাতক (সম্মান) ও পরের বছর স্নাতকোত্তর (এমএ) ডিগ্রি অর্জন করেন।
  
  ক্যারিয়ার 
  জিয়াউদ্দিন লন্ডন এবং নাইরোবিতে (কেনিয়া) বাংলাদেশ হাইকমিশন এবং জাতিসংঘে বাংলাদেশের স্থায়ী মিশনে কাজ করেছেন। তিনি ইতালিতে বাংলাদেশের রাষ্ট্রদূত হিসেবে নিযুক্ত ছিলেন। এছাড়াও তিনি পররাষ্ট্র মন্ত্রণালয়ের মহাপরিচালক (আন্তর্জাতিক সংস্থা) এবং বাংলাদেশ সরকারের প্রোটোকল চিফ হিসেবে দায়িত্ব পালন করছেন।
  
  ২০০৯ সালের ২৪ নভেম্বর থেকে ২০১৪ সাল পর্যন্ত তিনি প্রধানমন্ত্রী শেখ হাসিনার অ্যাম্বাসেডর-অ্যাট-লার্জ হিসেবে দায়িত্ব পালন করেন। পরবর্তীতে, ২০১৪ সালের ১৮ সেপ্টেম্বর তিনি মার্কিন যুক্তরাষ্ট্রে বাংলাদেশের রাষ্ট্রদূত হিসেবে নিযুক্ত হন। তারপর ২০১৬ সালে তিনি গায়ানায় বাংলাদেশের প্রথম রাষ্ট্রদূত (অনাবাসিক) হিসেবে নিয়োগ পান। বেলিজে বাংলাদেশের প্রথম রাষ্ট্রদূতও (অনাবাসিক) তিনিই।
  
  ব্যক্তিগত জীবন 
  জিয়াউদ্দিন ইয়াসমিন জিয়াউদ্দিনের সাথে বিবাহ বন্ধনে আবদ্ধ হন। তাদের এক ছেল ও এক মেয়ে আছে।
  
  তথ্যসূত্র 
  
  বিষয়শ্রেণী:১৯৫৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশের রাষ্ট্রদূত
  বিষয়শ্রেণী:নটর ডেম কলেজের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: মোহাম্মদ জিয়াউদ্দিন